stanford-oval/wikipedia huggingface dataset:
The White Stripes
Musiikillinen ura

Jack White ja rumpali Meg White julkaisivat ensialbuminsa vuonna 1999 nimellä The White Stripes. He kertovat olevansa veli ja sisko, mutta todellisuudessa asia ei ole näin. Meg ja Jack ovat olleet naimisissa ja eronneet, totuutta he eivät itse ole kertoneet.
The White Stripesin toinen albumi De Stijl sai nimensä hollantilaisesta taidesuuntauksesta, jonka kautta yhtye lähestyi imagoaan ja musiikkiaan ja joka vaikutti albumin kansikuvaan. Ennen De Stijlin julkaisua Jack opiskeli kuvataidetta Detroitissa valmistumatta kuitenkaan. Kannessa käytettiin punaista, valkoista ja mustaa. Joissakin haastatteluissa kerrottiin, että punainen ja valkoinen valittiin Megin lempikaramellin piparmintun mukaan ja musta taas täydentämään näitä kahta väriä.
Yhtye käytti pääasiassa kolmea instrumenttia, laulua, kitaraa ja rumpuja. Lisäksi Jack White soitti joskus urkuja, pianoa ja marimbaa. Yhtye ei harjoitellut tai tehnyt valmista soittolistaa konserttejaan varten. Usein Jack White improvisoi tai leikkasi kappaleita lyhyemmiksi.
The White Stripesin läpimurto tapahtui vuonna 2001 julkaistulla albumilla White Blood Cells. Riisuttu garage rock -soundi sai huomiota varsinkin Britanniassa ja levisi myöhemmin myös Yhdysvaltoihin. The White Stripes olikin rocklehdistössä vuoden 2002 puhutuimpia ja kehutuimpia uusia yhtyeitä.
Vuonna 2002 The White Stripes pääsi Q-lehden listalle "50 yhtyettä, jotka on nähtävä ennen kuolemaa". Singleä "Fell In Love With a Girl" varten tehty legoteemainen video, jonka ohjasi Michael Gondry, toi yhtyeelle lisähuomiota musiikkipiirien ulkopuoleltakin.
Seuraava albumi, Elephant, julkaistiin vuonna 2003. Levyä mainostettiin aiempia näkyvämmin, ja se menestyikin hyvin. Elephant oli ensimmäinen The White Stripesin levy, joka pääsi Britannian ja Yhdysvaltojen Top 10 -albumilistalle. Levyn kappale "Seven Nation Army" sai vuonna 2004 Grammy-palkinnon parhaana rock-kappaleena ja itse Elephant-albumi sai palkinnon parhaan alternative-albumin luokassa. "Seven Nation Army" kappaleen basso-osassa White käyttää oktaavipedaalia, joka muuntaa kitaran nuotit samalle tasolle kuin basson nuotit.
Vuonna 2003 julkaistu DVD Under Blackpool Lights sisälsi pienen lahjan yhtyeen bootleg-levyjä keränneille faneille. Levy sisälsi jokaisen lainakappaleen, jonka duo oli soittanut vuosina 2003 ja 2004 pidetyillä kiertueilla.
Yhtyeen viides albumi Get Behind Me Satan julkaistiin vuonna 2005. Sen ensimmäinen single "Blue Orchid" sai runsaasti radiosoittoa. Albumilta on tehty single myös kappaleista "My Doorbell" ja "The Denial Twist".
Yhtyeen kuudes studioalbumi Icky Thump julkaistiin Euroopassa ja Britanniassa 17. kesäkuuta 2007, Yhdysvalloissa ja Japanissa päivää myöhemmin. Sitä äänitettiin Nashvillen Blackbird Studiossa lähes kolme viikkoa, mikä on pisin aika, jonka The White Stripes on koskaan käyttänyt albuminsa äänitykseen.
The White Stripes on levyttänyt cover -version Dolly Partonin kappaleesta Jolene.
Julkaisut > Studioalbumit

The White Stripes (1999)
De Stijl (2000)
White Blood Cells (2001)
Elephant (2003)
Get Behind Me Satan (2005)
Icky Thump (2007)
Julkaisut > Livealbumit

Under Great White Northern Lights (2010)
Under Great White Northern Lights – B-Shows (2010)
Live in Mississippi (2011)
Live at the Gold Dollar (2012)
Nine Miles from the White City (2013)
Live Under the Lights of the Rising Sun (2014)
Under Amazonian Lights (2015)
Live at the Gold Dollar III (2015)
The Complete John Peel Sessions (2016)
The White Stripes’ First Show: Live On Bastille Day (2017)
Live at the Magic Bag (2017)
Live at the Magic Stick (2017)
Live at the Gold Doller IV (2017)
Julkaisut > EP:t

Walking with a Ghost (2005)
Julkaisut > Singlet

Lets Shake Hands - 1997
Lafayette Blues - 1998
The Big Three Killed My Baby - 1999
Hand Springs - 1999
Hello Operator - 1999
Party of Special Things to Do - 2000
Lord, Send Me an Angel - 2000
Hotel Yorba - 2001
Fell in Love With a Girl - 2002
Dead Leaves and the Dirty Ground - 2002
Red Death at 6:14 - 2002
Candy Cane Children - 2002
Seven Nation Army - 2003
I Just Don't Know What To Do With Myself - 2003
The Hardest Button to Button - 2003
There's No Home For You Here - 2003
Jolene (Live) - 2004
Blue Orchid - 2005
My Doorbell - 2005
The Denial Twist - 2005
Icky Thump - 2007
Conquest - 2008
Julkaisut > DVD:t

Candy Coloured Blues (epävirallinen) - 2003
Under Blackpool Lights - 2004
Aiheesta muualla

Wikimedia Commonsissa on kuvia tai muita tiedostoja aiheesta .
The White Stripesin viralliset sivut
The White Stripesin kappaleiden tabulatuureja
The White Stripesin sanoitukset (Arkistoitu – Internet Archive) - Etsittävä hakemisto kaikille yhtyeen kappaleille
Jack White ja Meg White
The White Stripes esiintymässä Big Day Out -konsertissa Melbournessa vuonna 2006.
Toyotomi Hideyoshi

Toyotomi Hideyoshi johtaa pientä ryhmää hyökkäyksessä Inaban linnaan. Tsukioka Yoshitoshin puupiirros vuodelta 1885.
Toyotomi Hideyoshi (jap. 豊臣秀吉, 1536 tai 1537–18. syyskuuta 1598), oli Japanin sotilasdiktaattori vuosina 1591–1598. Hän ei kuitenkaan ottanut titteliä shōgun, koska hän ei ollut aatelinen, joten hänestä tuli kampaku (korkein kansleri). Hän oli yksi Japanin kolmesta suuresta yhdistäjästä.
Hideyoshi aloitti uransa tavallisena jalkaväensotilaana, mutta kohosi lopulta menestyksekkään sotapäällikön Oda Nobunagan parhaaksi sotilaaksi. Nobunaga pyrki yhdistämään Japanin kukistamalla riitelevät daimiot, mutta menehtyi kenraalinsa Akechi Mitsuhiden käännyttyä häntä vastaan Honnō-jin temppelissä 1582.
Onnekkaan sattuman kautta Hideyoshi sai ensimmäisenä tiedon Nobunagan kuolemasta. Hän solmi heti rauhan senhetkisen vastustajansa Mōri-klaanin kanssa ja hyökkäsi Akechi Mitsuhiden kimppuun murskaten tämän joukot. Tämän jälkeen Hideyoshi otti entiset Nobunagan joukot komentoonsa syrjäyttäen asetoverinsa ja Nobunagan pojat. Nobunagan taistelutoveri Shibata Katsuie nousi vuonna 1583 avoimeen vastarintaan Hideyoshia vastaan, mutta kukistui ja teki seppukun.
Vuoteen 1584 mennessä Hideyoshilla oli hallussaan kaikki ne alueet, jotka Nobunaga oli aiemmin vallannut. Tällöin hän ryhtyi alistamaan loppua maasta kukistaen daimiot yksi kerrallaan. Vuoteen 1591 mennessä koko Japani oli yhdistetty, ja Hideyoshi komensi liki 250 000 samurain armeijaa.[lähde? ]  Näin hänestä tuli maan tosiasiallinen johtaja, ja keisari antoi hänelle aristokraattisen sukunimen Toyotomi, sillä samurailuokkaan alun perin kuulumattomana hänellä ei ollut sukunimeä.
Hideyoshi vakiinnutti yhteiskuntaluokkien rajat ja takavarikoi aseita kaikilta, jotka eivät kuuluneet samurailuokkaan. Hän otti kaiken maan hallintaansa ja luovutti sitä myöhemmin takaisin daimioille saatuaan näiltä uskollisuusvalan. Valtakautensa aikana Hideyoshi ryhtyi epäonnistuneeseen Korean valtaukseen tarkoituksenaan jatkaa valloitusta Kiinaan ja Intiaan. Suuruudenhullusta hankkeesta luovuttiin vasta hänen kuoltuaan vuonna 1598.
Aiheesta muualla

Kuvia tai muita tiedostoja aiheesta Toyotomi Hideyoshi Wikimedia Commonsissa
Tomisato

| Tomisato (富里市) |
| --- | --- |
 Vesimeloniksi maalattu kaasukello Tomisatossa
 lippu:  symboli
 Tomisaton sijainti Chiban prefektuurissa
 Tomisato
 Koordinaatit: 35°43′36″N, 140°20′35″E 
Valtio:  Japani
Alue:  Kantō
Prefektuuri:  Chiban prefektuuri
Pinta-ala:  
 – Kokonaispinta-ala:  53,88 km²
Väkiluku (07/2020):  49 984
 – Väestötiheys:  927,7 as./km²
Symbolit:  
 – Puu:  Kiinanvuoristokirsikka
 – Kukka:  Tulisalvia
 
 https://www.city.tomisato.lg.jp/ 
Infobox OKVirheellinen NIMI-arvo: 
Tomisato (jap. 富里市, Tomisato-shi) on Japanin kaupunki Honshūn saarella Kantōn alueella Chiban prefektuurissa. Se sijaitsee sisämaassa prefektuurin pohjoisosassa Shimōsan ylängöllä, aivan Naritan kansainvälisen lentoaseman lähettyvillä. Tomisatossa on 49 984 asukasta (heinäkuussa 2020) ja sen pinta-ala on 53,88 neliökilometriä.
Edo-kaudella 1600–1800-luvuilla Tomisaton aluetta käytettiin laidunmaana. Meiji-restauraation jälkeen 1800-luvun lopulla sinne perustettiin kyläasutusta ja Japanin ensimmäinen lammastila. Alue on kasvanut voimakkaasti sen jälkeen, kun Naritan lentoasema avattiin sen viereen vuonna 1978. Sinne on rakennettu teollisuutta ja asuinlähiöitä. Maaseutukaupunki Tomisatosta tehtiin vuonna 1985 ja kaupunkioikeudet sille myönnettiin vuonna 2002. Merkittäviä elinkeinoja ovat esimerkiksi vesimelonien ja maapähkinöiden viljely sekä maitokarjan kasvatus.
Kuvia

Tomisaton kaupungintalo
Prefektuurintie 106 Nanaessa
Aiheesta muualla

Kuvia tai muita tiedostoja aiheesta Tomisato Wikimedia Commonsissa
Kaupungin internetsivut (japaniksi)
Suuri-Petäinen

| Suuri-Petäinen |
| --- | --- |
Valtiot:  Suomi 
Paikkakunta:  Sotkamo
Koordinaatit:  63°47′50″N, 28°05′25″E
Järvinumero:  04.647.1.001
Mittaustietoja
Pinnankorkeus:  175,3 m 
Rantaviiva:  10,64 km 
Pinta-ala:  3,63 km² 
Tilavuus:  0,00857 km³ 
Keskisyvyys:  2,4 m 
Suurin syvyys:  6,2 m 
 fiSuuri-Petäinen 
Suuri-Petäinen on matala, soiden reunustama järvi Sotkamon eteläosassa Kainuussa. Sen pinta-ala on 3,6 neliökilometriä. Etäisyys Kajaanista on 49 kilometriä eteläkaakkoon. Kainuun ja Pohjois-Savon maakuntaraja kulkee puolisentoista kilometriä Suuri-Petäiseltä lounaaseen.
Maantiede

Suuri-Petäisen pituus kaakosta luoteeseen on neljä kilometriä. Järvi on varsin tasaleveä, leveys lounaasta koilliseen on noin kilometrin. Saaria on ei ole. Vain 1,45 hehtaaria järvestä on vähintään viisi metriä syvä, syvin kohta sijaitsee järven kaakkoisosassa.
Suuri-Petäisen länsipuolella sijaitsee Laakajärvi. Järvien välisen kannaksen leveys on noin kilometrin ja sen halki virtaa Petäjäkoski Suuri-Petäisestä Laakajärveen, jonka korkeustaso on noin 10 metriä Suuri-Petäistä alempi. Kannaksella sijaitsee Laakajärven kylä. Suuri-Petäisen itäpuolella sijaitsee Pieni-Petäinen (179,6 metriä mpy), joka laskee Välijokea Suuri-Petäiseen.
Suuri-Petäisen vesitilavuus on 8 573 000 kuutiometriä.
Suuri-Petäinen (04.647.1.001) kuuluu Suuri-Petäisen valuma-alueeseen (04.647), joka on kolmannen jakovaiheen vesistö Vuoksen vesistössä (04). Toinen jakovaihe on Nurmijoen alue (04.64) ja ensimmäinen Nilsiän reitin valuma-alue (04.6). Suuri-Petäinen on laajin Suuri-Petäisen valuma-alueen 36:sta vähintään hehtaarin laajuisesta vakavedestä. Seuraavaksi laajimmat ovat Ukonjärvi ja Hiidenjärvi.
Myös Kuopiossa on Suuri-Petäinen (04.611.1.125).
Toyotomi Hideyori

Toyotomi Hideyori
Hideyorin ja Yodo-donon itsemurhapaikka.
Toyotomi Hideyori (jap. 豊臣 秀頼, 29. elokuuta 1593 Osaka – 4. kesäkuuta 1615 Osaka) oli Japanin pitkän sisällissodan jälkeen yhdistäneen Toyotomi Hideyoshin poika ja seuraaja. Hänen äitinsä Yodo-dono oli Oda Nobunagan sisarentytär.
Kun Hideyoshi kuoli vuonna 1598, viiden vanhemman neuvostossa, jonka hän oli nimittänyt hallitsemaan Hideyorin sijasta, alkoi sisäinen taistelu vallasta. Vuonna 1600 vallan otti käsiinsä Tokugawa Ieyasu voitettuaan Sekigaharan taistelun. Hideyori naitettiin Ieyasun seitsemänvuotiaan pojantyttären Senhimen kanssa, jotta hän pysyisi uskollisena Tokugawa-klaanille. Ieyasu piti nuorta Hideyoria kuitenkin edelleen mahdollisena uhkana ja hyökkäsi hänen kimppuunsa Osakan piirityksessä talvella 1614. Hyökkäys epäonnistui, mutta Hideyori saatiin allekirjoittamaan aselepo ja purkamaan hallitsemansa Osakan linnan puolustukset.
Huhtikuussa 1615 Ieyasu sai kuulla, että Hideyori oli keräämässä suurempia joukkoja kuin edellisenä talvena ja yritti estää linnan vallihaudan täyttämisen. Hideyorin joukot (läntinen armeija) hyökkäsivät shōgunin joukkojen (itäinen armeija) kimppuun Osakan lähellä. Hideyorin joukot alkoivat hävitä taistelun; linnan puolustuksia ei ehditty enää parantaa tarpeeksi, se sytytettiin tuleen ja lopulta Hideyori teki seppukun.[lähde? ]
Hideyorin kahdeksanvuotias poika Kunimatsu otettiin kiinni ja mestattiin. Hänen tyttärensä taas lähetettiin Tōkei-jin temppeliin Kamakurassa, jossa hänestä tuli myöhemmin abbedissa Tenshū-ni.[lähde? ]
Aiheesta muualla

Osakan linnan historia (Arkistoitu – Internet Archive)
Taiteilijoiden artteli

Arttelin neljätoista perustajajäsentä.
Taiteilijoiden artteli (ven. Артель художников, Artel hudožnikov) oli venäläinen taiteilijayhteisö, jonka perusti joukko Pietarin taideakatemiasta erotettuja opiskelijoita vuonna 1864.
Arttelin perustaminen sai alkunsa Ivan Kramskoin johtaman neljäntoista opiskelijan ryhmän kiistasta taideakatemian johdon kanssa. Opiskelijat eivät hyväksyneet professori Fjodor Lvovin määräystä, jonka mukaan vuoden 1863 lopputyön aiheena olisi skandinaavisesta mytologiasta poimittu ”pidot Valhallassa”. He vaativat ensin aiheen vapaavalintaisuutta ja sitten mahdollisuutta valmistua ilman lopputyön suorittamista. Taideakatemian johto päätti evätä niskoittelevilta opiskelijoilta kokonaan mahdollisuuden valmistua akatemiasta. Neljäntoista ryhmään kuuluivat Kramskoin ohella muun muassa Bogdan Venig, Aleksandr Grigorjev, Nikolai Dmitrijev-Orenburgski, Firs Žuravlev, Aleksei Korzuhin, Kirill Lemoh, Konstantin Makovski, Mihail Peskov, Nikolai Šustov ja Vasili Kreitan, jotka olivat taideakatemian lahjakkaimpia opiskelijoita. He muodostivat tästä alkaen tiiviin ryhmän ja perustivat seuraavana vuonna taiteilijajärjestö Arttelin. Noihin aikoihin radikaalien kielenkäytössä yleistynyt sana artel tuli muinaisvenäjän kielen uskollisuudenvalaa merkitsevästä sanasta. Arttelin ainoaksi jäänyt yhteisnäyttely pidettiin Nižni Novgorodissa 1865. Artteli hajosi vuonna 1870 keskinäisiin ristiriitoihin, mutta osa sen jäsenistä osallistui samana vuonna vaeltajien taiteilijaryhmän perustamiseen Moskovassa.
Tonavan ruhtinaskunnat

Tonavan ruhtinaskunnat on Moldovan ja Valakian ruhtinaskuntien yhteisnimitys.
Tonava kaunoinen

| Tonava kaunoinen> An der schönen blauen Donau |
| --- | --- |
Säveltäjä:  Johann Strauss nuorempi
Ensiesitys:  15. helmikuuta 1867
  
Tonava kaunoinen (saks. An der schönen blauen Donau) on Johann Strauss nuoremman säveltämä wienervalssi. Kappaleen ensiesitys oli 15. helmikuuta 1867. Se on yksi maailman suosituimmista valsseista[lähde? ]. Se on perinteinen osa Wienin filharmonikkojen uuden vuoden konsertin ohjelmistoa ja lähes aina siihen sisältyy myös balettiesitys, joka televisioidaan eri paikasta. Sävellys on merkittävässä osassa elokuvassa 2001: Avaruusseikkailu.
Titta Siilin

Titta Siilin (s. 11. huhtikuuta 1998) on suomalainen pesäpalloilija. Siilin edustaa Superpesiksessä pelaavaa kasvattajaseuraansa Hyvinkään  Tahkoa. Hän pelaa sisäpelissä vaihtajana tai kotiuttajana ja ulkokentällä kopparina. Siilin on pelannut urallaan 91 Superpesiksen ylemmän runkosarjan ottelua. Näissä hän on lyönyt kuusi kunnaria ja 28 tavallista juoksua, tuonut 64 juoksua ja kerännyt 284 kärkilyöntipistettä. Siilin on pelannut urallaan yhdeksän Superpesiksen ylempää pudotuspeliottelua. Näissä hän on lyönyt kolme tavallista juoksua, tuonut kaksi juoksua ja kerännyt 19 kärkilyöntipistettä. Tilastot päivitetty kauden 2021 jälkeen.
Titta Kiuru

Titta Elina Kiuru, o.s. Kuosmanen (s. 2. joulukuuta 1969 Pielavesi) on suomalainen toimittaja, joka on työskennellyt useiden eri aikakauslehtien palveluksessa.
Kiuru syntyi rehtori Teemu Kuosmasen ja opettaja Riitta Leväksen perheeseen. Hänen puolisonsa vuodesta 1995 on rehtori Petri Kiuru. Titta Kiuru valmistui valtiotieteen maisteriksi Turun yliopistosta 2006. Hän toimi Me Naiset -lehden toimittajana 1994–2000, Vauva-lehden toimitussihteerinä  2000–2002 ja Kauneus ja terveys -lehden toimituspäällikkönä 2002–1987. Lehden päätoimittajaksi hänet nimitettiin 2007.
Kiuru siirtyi Meidän talo -lehden päätoimittajaksi vuonna 2012. Lokakuussa 2017 hänestä tuli myös Viherpiha-lehden päätoimittaja. Huhtikuussa 2018 Kiuru siirtyi vastaamaan A-lehdissä K-ryhmän Pirkka Mediasta.
Sysipensasyökkönen

| Sysipensasyökkönen |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Perhoset Lepidoptera
Alalahko::  Imukärsälliset perhoset Glossata
Osalahko::  Erilaissuoniset perhoset Heteroneura
Yläheimo::  Yökkösmäiset Noctuoidea
Heimo::  Yökköset Noctuidae
Alaheimo::  Pensasyökköset Amphipyrinae
Suku::  Amphipyra
Laji::  livida
Kaksiosainen nimi
 Amphipyra livida  (Denis & Schiffermüller, 1775) 
Katso myös
   Sysipensasyökkönen Commonsissa 
Infobox OKNimi-testi OK: 
Sysipensasyökkönen (Amphipyra livida) on melko kookas, euraasialainen yöperhoslaji.
Koko ja ulkonäkö

Sysipensasyökkönen on varsin helposti tunnistettava, kookas, hyvin tumma yöperhoslaji. Etusiivet ovat tasaväriset, kuviottomat ja vaihtelevat väriltään mustanruskeasta mustaan. Siiven pinnassa on sinimusta kiilto. Takasiivet ovat voimakkaan kuparinruskeat, vain etureunastaan ja ulkosyrjästä hieman tummentuneet. Siipiväli on 38–48 millimetriä.
Levinneisyys ja lentoaika

Levinneisyysalue ulottuu Keski-Euroopasta Keski-Aasian poikki Kiinaan, Koreaan ja Japaniin. Sysipensasyökkönen on Suomessa erittäin harvinainen harhailija, jonka yksilöitä on tavattu vain muutama. Ensimmäisen kerran se tavattiin Suomessa Kotkasta vuonna 1991.
Elinympäristö ja elintavat

Laji elää valoisissa lehtimetsissä sekä puistoissa. Perhoset lentävät hämärän laskeuduttua ja tulevat hyvin sekä valolle että syötille. Toukka koteloituu maahan, kotelokopan sisään. Muna talvehtii.
Ravintokasvi

Toukka syö muun muassa voikukkia (Taraxacum) ja ukonkeltanoita (Hieracium).
Tittelipainos

Tittelipainos on kirjasta julkaistu painos, joka sisältää edellisen painoksen tekstin, usein painoksen jäännöseränselvennä, mutta nimiösivu on painettu uudestaan uusin tiedoin, niin että vuosiluku ja julkaisija voivat olla toiset kuin alkuperäispainoksen julkaisussa. Esimerkiksi Isak Julin on julkaissut 1912 Jack Londonin novelletinselvennä  The Call of the Wild tittelipainoksena Kössi Kaatran alun perin 1907 julkaisemasta F. Davidsonin suomennoksesta Erämaan ääni.
Tom Araya

| Tom Araya |
| --- | --- |
 Tom Araya esiintymässä Tuskassa vuonna 2008.
Henkilötiedot
Syntynyt: 6. kesäkuuta 1961 (ikä 63) Viña del Mar, Chile
Muusikko
Taiteilijanimi:  Tom Araya 
Aktiivisena:  1981–
Tyylilajit:  thrash metal
Soittimet:  basso, laulu
Yhtyeet:  Slayer
  [ Muokkaa Wikidatassa ] [ ohje ]  
Tomás Enrique "Tom" Araya Díaz (s. 6. kesäkuuta 1961 Viña del Mar, Chile) on yhdysvaltalaisen thrash metal -yhtye Slayerin basisti-laulaja ja keulahahmo.
Elämä ja ura

Arayan yhdeksänlapsinen perhe muutti Yhdysvaltoihin Kaliforniaan vuonna 1966. Araya opetteli soittamaan bassokitaraa kahdeksan vuoden ikäisenä. Yhdessä kitaransoittoa opettelevan isoveljensä kanssa Araya tutustui Beatlesin ja Rolling Stonesin kappaleisiin.
Tom Araya työskenteli hengitysterapeuttina 1980-luvun alussa. Tuloillaan hän rahoitti Slayerin vuoden 1983 esikoisalbumin Show No Mercy. Araya on osallistunut Slayerin kappaleiden sanoitustyöhön vuodesta 1988, jolloin Slayer julkaisi albumin South of Heaven. Suurin osa Arayan kirjoittamista sanoituksista käsittelee häntä kiinnostavia sarjamurhaajia, kuten Jeffrey Dahmerista kertova "213" ja Ed Geinistä kertova "Dead Skin Mask".
Tom Arayalla on kaksi lasta, poika Tommy ja tytär Ariel. Hän on ollut naimisissa vuodesta 1995 ja asuu maatilalla Buffalon kaupungissa Texasissa vaimonsa Sandran kanssa. Tom Arayan veli Johnny Araya on kanadalaisen, melodista death metalia soittavan yhtyeen Thine Eyes Bleedin basisti.
Vuonna 2006 Arayan sappirakko leikattiin, minkä vuoksi myös yhtyeen The Unholy Alliance -kiertuetta lykättiin muutamalla viikolla. Lisäksi Araya ei saanut valmiiksi lauluosuuttaan "Final Six" -kappeleeseen, joka piti ilmestyä vuoden 2006 levyllä Christ Illusion. Kappale julkaistiin myöhemmin levyn erikoispainoksessa. Kovana moshaajana tunnettu Araya joutui selkäleikkaukseen tammikuussa 2010.
3. kesäkuuta 2011 Arayanin synnyinkaupungin Vina del Marin pormestari luovutti solistille symbolisen kaupungin avaimen.
Araya on ollut vierailevana vokalistina monien artistien kappaleissa, muun muassa kappaleessa "Iron Gland" Alice in Chains -albumilla Dirt sekä "Terrorist"-kappaleessa Soulflyn albumilla Primitive.
Araya on vasenkätinen, mutta soittaa oikeakätistä bassokitaraa.
Uskonto

Araya on ottanut kantaa siihen, kuinka yhtye leimataan saatananpalvontaa edustavaksi: "Minusta se on yksi suurimmista väärinkäsityksistä yhtyettä kohtaan siitä seuraavana, että olemme tavallisia." Jos kitaristi Kerry King kirjoittaa hyvän kappaleen, Araya laittaa uskonsa sivuun: "Se en ole minä, joka aikoo sanoa, että 'Tämä ei käy, koska se on uskoni vastaista.' Ennemminkin sanon, että 'Kuulostaa hyvältä. Tällä kyllä ärsytät ihmisiä.'"
Eräässä haastattelussa Araya uskoo, että "...Kristus tuli ja opetti meille rakkaudesta, jota osoittaa muille. Se oli hänen saarnansa: hyväksykää toisenne sellaisina, kuin he ovat. Eläkää rauhallisesti, ja rakastakaa toisianne." Kun Arayalta kysyttiin, uskooko hän Jumalaan, hän vastasi: "Uskon korkeampaan olentoon, kyllä. Hän on kuitenkin kaikki-rakastava Jumala." Araya kertoo, että hänellä on "todella vahva uskon järjestelmä", ja että Slayerin sanat ja kuvakieli "eivät koskaan vaikuta siihen, mitä uskon ja miten tunnen... Ihmiset eivät voi hyvin, jos heidän täytyy kyseenalaistaa oma uskon järjestelmänsä jonkun kirjoittaman kirjan tai tarinan vuoksi, tai Slayerin laulun takia."
Tom Araya näyttäytyi myös Sam Dunnin dokumenttivideolla Metal: A Headbanger's Journey. Arayalta kysyttiin hänen uskonnollisesta taustastaan, ja siihen hän vastasi "Katolinen." Häneltä kysyttiin myös yhtyeen God Hates Us All -albumin nimeen viitaten, että miten yhtyeen "Jumala vihaa meitä kaikkia" väittämä sopii Arayan kuvioihin. Siihen hän vastasi: "Ei Jumala vihaa, se vain kuulosti hemmetin hyvältä."
Soittimet ja välineet

ESP Tom Araya, signature-basso
Aiemmin Hill- ja B.C. Rich -bassoja
Ampeg SVT -vahvistimet
Ampegin kaapit
D'Addario-kielet
Aiheesta muualla

Kuvia tai muita tiedostoja aiheesta Tom Araya Wikimedia Commonsissa
The Accidental Spy – vahingossa vakoojaksi

| The Accidental Spy – vahingossa vakoojaksi> The Accidental Spy |
| --- | --- |

Ohjaaja:  Teddy Chan
Käsikirjoittaja:  Ivy Ho
Tuottaja:   Jackie Chan  Raymond Chow 
Säveltäjä:  Peter Kam
Kuvaaja:   Horace Wong  William Yim 
Leikkaaja:  Kwong Chi-leung
Pääosat:   Jackie Chan  Eric Tsang  Vivian Hsu  Wu Hsing-kuo 
Valmistustiedot
Valmistusmaa:   Hongkong
Tuotantoyhtiö:  Golden Harvest
Levittäjä:  Golden Harvest
Ensi-ilta:   18. tammikuuta 2001
Kesto:  100 min
Alkuperäiskieli:  kantoninkiina, mandariinikiina, korea, turkki
Aiheesta muualla
IMDb 
Elonet
AllMovie
Infobox OKNimi-testi OK: 
The Accidental Spy – vahingossa vakoojaksi (kiin. 特務迷城, engl. The Accidental Spy) on vuonna 2001 ensi-iltansa saanut hongkongilainen toimintaelokuva, jonka on ohjannut Teddy Chan. Elokuvan pääosia esittävät Jackie Chan, Eric Tsang, Vivian Hsu, Kim Min-jeong, Wu Hsing-kuo, Cheung Tat-ming, Pauline Suen, Alfred Cheung, Teresa Ha, Anthony Rene Jones, Glory Simon, Scott Adkins ja Didem Erol. Elokuva oli Scott Adkinsin ensimmäinen.
Aiheesta muualla

The Accidental Spy – vahingossa vakoojaksi Internet Movie Databasessa (englanniksi)
The Accidental Spy – vahingossa vakoojaksi Elonet.
Suuri-Pelätty

| Suuri-Pelätty |
| --- | --- |
Valtiot:  Suomi
Maakunnat:  Etelä-Karjala
Kunnat:  Savitaipale
Koordinaatit:  61°03′23″N, 27°29′19″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kivijärven reitin valuma-alue (14.19)
Laskujoki:  Myllyjoki Lennusjärveen 
Järvinumero:  14.194.1.018
Mittaustietoja
Pinnankorkeus:  80,4 m  
Pituus:  1,7 km  
Leveys:  830 m  
Rantaviiva:  8,777 km  
Pinta-ala:  1,10472 km²   
Saaria:  ei saaria 
 fiSuuri-Pelätty 
Suuri-Pelätty , tai yhdysnimenä Suuri-Pelätty ja Pieni-Pelätty , on Etelä-Karjalassa Savitaipaleella Simolan kylän lähellä sijaitseva järvi.
Maantietoa

Järven pinta-ala on 110 hehtaaria eli 1,1 neliökilometriä, se on 1,7 kilometriä pitkä ja 850 metriä leveä. Järvellä ei ole kartan mukaan saaria.  Sen rantaviivan pituus on 8,8 kilometriä.